b'\n_START_ARTICLE_\nRobert Seme\n_START_SECTION_\nVoja\xc5\xa1ka kariera\n_START_PARAGRAPH_\nV Slovenski vojski je zaposlen od leta 1992. Za\xc4\x8del je kot poveljnik pehotnega oddelka. V istem letu je pre\xc5\xa1el na oddelek minometov 60 mm. Leta 1993 je uspe\xc5\xa1no zaklju\xc4\x8dil \xc5\xa1olanje na \xc5\xa1oli za pod\xc4\x8dastnike v voja\xc5\xa1nici Franc Rozman-Stane v Ljubljani. Leta 1994 je za\xc4\x8del svoje delo opravljati v \xc4\x8deti za ognjeno podporo kot poveljnik oddelka minometov 82 mm. Leta 1996 je pri\xc4\x8del z delom v voja\xc5\xa1nici Vipava in v istem letu se je vrnil nazaj v Celje, kjer je postal poveljnik ra\xc4\x8dunarskega oddelka v minometni \xc4\x8deti 120 mm. Leta 1999 je bil kandidat za misijo v Albaniji, ki pa je bila zaradi takratnih razmer pred\xc4\x8dasno zaklju\xc4\x8dena. V istem letu se je udele\xc5\xbeil priprav za mirovno misijo v Bosni MSU III. Leta 2000 je od\xc5\xa1el na mirovno misijo v Bosno v okviru enote MSU. Vseh 12 let slu\xc5\xbebovanja se je udele\xc5\xbeeval na raznih vajah kjer je bil tudi zelo uspe\xc5\xa1en. Danes je zaposlen v 20. MOTB v Celju kot poveljnik ra\xc4\x8dunarskega oddelka v minometni \xc4\x8deti 120 mm.'